
EL FEMINISME À CATALUNYA 



Si nosaltres fóssim verdaders crís- 




próàim, «criem axcoltuli demòcrates, 
yerech pogger afegir: ssrfem grans 
femlnltiet. 



F. 8 KU NEU EM 

(nelatonfercaciidtmndjiila Aclton 
Soçlale ie la Fanme.) 

VIVIM en una època de trascendentals evo- 
lucions, y d'entre'lgros número que cap- 
giren la vida actual y que febrosamem s'agiten 
per Europa, la debatuda qüestió del Feminisme 
hí ocupa un dels primera llochs. Fins ara'l 
problema's mantenia lluny: nascut al Nort 
Amèrica, contagiat tot seguit à Anglaterra, 
Fransa, Alemania y Bèlgica, semblava esta- 
cionarse en els llochs ahont aparesqué, però 
els medis de comunicació son avuy massa 
progressius, han acostat massa à les nacions, 
pera que Espanya pogués oposar per més 
temps la muralla de sa rutina y de sa tradició, 
a la íorsa de la idea nova. 

Ab la escletxa oberta y la invasió à la porta, 
crech que'l meu sexe y les meves aficions me 
donan dret à explayar el meu parer, y aquest, 
el diré ab la meva sinceritat acostumada, sens 
preocuparme de la excomunió que tal vegada 
fassin caure sobre mí, els que veuhen la nova 
reforma ab un visual diferent del meu. 

Aixís, comenso pera dir que no vull per- 
dre temps parlant de si lo que s'aixeca es 
millor que lo que s'arruna. En primer lloch, 
perquè les meves rahons no oposarien cap 
resclosa à la onada que s'acosta; y a més à 
més, perquè les profecies no adquireixen 
valor fins que'l temps les ha consagrades. 
Sols dintre de cinquanta anys — y avans tal 
volta — les generacions que vingueu, podran 
judicar ab verdader coneixement de causa si 
la societat en general y la dona en particular 
hauràn guanyat ó perdut en el cambi. 

Lo que avuy se pot assegurar, es que no ser- 
veix per res fer prodigis de erudició, escribint 
articles en diaris y revistes, ab la idea de barrar 
la porta à la nova evolució, fent l'enlayrat pa- 
negírich de la alta missió de la dona à la socie- 
tat; de son altíssim lloch dins de la llar; de 
ses qualitats afectives y intelectives; dels in- 
convenients que'ls oficis mascles porten à sa 
constitució delicada ; de les consecuencies que 
forsosament han d'esdevenir de la alteració de 
sa vida y de ses costums; de la pèrdua de ses 
gràcies físiques y morals... Tot aixó son pa- 

raules, velluries, rutines que en les modernis- 
sirnes corrents dels temps actuals Ja no bí 
tenen cap significació. Allà al lluny, embol- 
callat ab l'encisador ropatje de la novetat, 
guspirejant ab la incissiva atracció de lo des- 
conegut, hi ha'l Progrés que'ns diu que al 
extranger, l'aptitut y la perseverancía de la 
dona, l'han constituhida en enginyera, en 
doctora en medicina y en jurisprudència; 
en quefe de estació; en empleada mercantil, 
industrial y burocràtica; y que aquest nou 
modo de ser no ha sigut flor de un dia, sino 
llevor que s'ha extés florint y granant à les 
grans ciutats eoropeas; y després d'un any y 
d'un altre any de triomfar per aquells pahís- 
sos, el progrés s'ha decidit à venir fins à nos- 
altres; ahont, si be'ls pares, que's troben ab 
abundància de filles solteres, el reben com 
una solució, son molts y molts els homes que 
li despleguen la bandera de la hostilitat. A 
aquestos darrers els diré que, com sempre, 
en la qüestió del feminisme se'ls pot conti- 
nuar aplicant els admirables versos de Sor 
Joana Agnès de la Cruz en els que, parlant 
de la dona, diu al home : 



quererllas qual las haceis 
ó hacedlas qual las buscais 

ja que aquesta gran veritat, à través del gros 
espay de dos sigles, continua conservant tota 

la forsa de la seva aplicació, una volta que lo 
que avuy s'anomena Feminisme es sola y úni- 
cament obra masculina. La dona, felissa dins 
de sa llar; la dona, volguda, considerada, 
equitativament retribuhida en els oficis que 
son de pertenencia del seu sexe, no hauria 
pensat may j may ! en invadir el camp masculí 
ni en caminar en busca de sa lliberació. 

Ruskin, l'insigne escriptor que més delica- 
dament ha poetisat sobre el mon femení, diu: 
«Ahont se vulla que hi hagi una dona fidel, 
hi haurà una llar. Tal vegada no tínga sobre 
son cap més que les estrelles, tal vegada à sos 
peus hi brilli'el cuquet de llum sobre l'herba 
refredada per la nit, pero la llar serà ahont 
ella sia.» Jo, que estich en complerta confor- 
mitat ab la definició del gran literat anglès, 
m'espanto al pensar les vexacions y'ls sufri- 
ments que han portat à la dona àdespendres, 
voluntàriament, d'aquest regne exclusiva- 
ment seu, que se'n diu llar, malgrat els senti- 
ments d'amor y de veneració imbuhits en son 
cor y en sa conciencia per la forsa de ses in- 
clinacions, per l'exemple y per la tradició. 
Y dich despendres, perque'l dia que la nova 
evolució arribi a obtenir l'imperialisme que 
cobeja, la llar haurà finit ; al menys en l'estat 
y forma que ha subsistit fins ara. 

Sien les que's vullen les conseqüències de 
aquest nou ordre ó desordre de vida, bones ó 
dolentes, l'home no te més que abaixarhi el 



cap, pensant que la llevor d'aquest nou mohi- 
ment s'ha desenrotllat al escalf de les iníqiies 
arbitrarietats de la seva conducta. No era pas 
possible que ell, matant creencies, arrunant 
tradicions, violant debers, deprimint senti- 
ments, hagi alsat un temple a la llibertat de 
costums, als plahers, à la despreocupació, al 
materialisme, y que la dona, que puja la vida 
nuada del seu bras, hagi tancat els ulls i lo 
que, ab tota la forsa del seu entussiasme, n'hi 
fan a cada moment el més exaltat panegírich. 

En fí: bo ó dolent, el Feminisme es aquí; y 
ai, com he dit avans, les peroracions dels sa- 
bis no han de influir en lo més mínim pera 
barrarli'l pas, menys ho lograríen les meves; 
per lo que, defugintme d'examinarlo baix el 
perillós vel de la fantasia, procuraré analisar 
la nova evolució, pera veure el partit pràct i ch 
y positiu, que al meu entendre, la dona ca- 
talana pot y deu treure del nou hoste que 
truca à les seves portes. 

En el meu concepte, el mohiment que se 
anomena Feminisme es un acte altament 
humanitari en la dona rica, y una apremiant 
necessitat en la dona del poble. Enfondint en 
aquest darrer camp, deixant de banda els en- 
tussiasmes belïcosos de les sufragis tes y'ls 
ideals de les que aspiren à supremacies y 
igualtats que no m'hi proposat discutir ni 
tractar en aquestes ratlles, me ocuparé tan 
sols del feminisme que jo crech de verdadera 

utilitat pera la dona, ab l'afany de que sia 
aquesta llevar la que arrelí y prosperi à la 
nostra terra. 

Vejatn, donchs, quelcom de lo que ha arri- 
bat fins à mí, y que en aquestos moments re- 
cordo, dels esplets que floreixen al extranger. 

Pren el primer lloch el Concell Interna- 
cional de dones fundat y organisat à Wasing- 
ton en 188S, del qual, l'any que's reuní □ 
Paris, ne fou presidenta Lady Aberdeen, 
esposa del virrey d'Irlanda, y en el que hi 
figuren duqueses, marqueses, burgeses, artis- 
tes, comerciantes, botigueres, professores, 
institutrius y obreres, procedentes d'An- 
glaterra, Alemania, Fransa, Bèlgica, etc. ; y 
en el que's debaten ab gran altesa de mires y 
pasmosa sobrietat de paraules, totes les qües- 
tions relatives à la dona, aixís de les intelec- 
tuals, com de les que pertanyen à les condi 
cions del treball en les professions femenines, 
de la organisació del mateix, de les lleys pro- 
tectores de la dona y de les criatures, de la 
instalació de Societats Econòmiques, Coope- 
ratives, etc, etc. 

Aixís mateix veyem à les dames angle- 
ses, sostenir escoles y cassínos encaminats 
à iguals orientacions; y en quin país, la 
comtesa de Warwick ha fundat en lo seu 
castell de Stutley una escola d'agricultura en 
la que les dones conreuhen flors, fabriquen 
formatges y mantegues, cuyden de les abelles, 



crien gallines y milloren les espècies d'animals 
y plantes. Seguint per aquesta corrent, trobem 
à Alemania escoles sostingudes per senyores, 
pera la ensenyansa de tota mena de serventes, 
en les que's donen cursos sobre la conserva- 
ció y netedat de mobles; confecció y arreglo 
de robes y compra de comestibles, junt ab la 
manera més pràctica de utilisarlos ab profit y 
economia; y per fí, la ensenyansa de guisar 
viandes que's venen al públich, constïtuhint 
un bon rendiment pera la Escola. 

A Muních hi ha un Institut, ahont, i mes 
de ta instrucció domèstica y de la de horticul- 
tura, jardineria y avicultura, se ensinistra à 
les deixeples en els cuydados que s'han de 
donar als malalts y à les criatures. 

A Limborg hi ha ona Escola de Còrners 
pera la dóna, ahont a més de la comp- 
tabilitat, se l'hi ensenya el servey de bo- 
tigues y l'arreglo dels aparadors; y a 
Fransa... à Fransa'l verb del feminisme ha 
creat obres de trascendental utilitat, aixís en 
el terreny intelectual, com en el de protecció 
y ajuda pera la dona que ha de viure del seu 
treball. Y aixó no s'ha fet sols en el centre, 
ja que hi ha províncies, com s'escau à la de 
Burdeus, que compten ab institucions tan 
hermoses com el Patronat de l'Agulla Bordo- 
lesa, compost de senyores que s'encarreguen 
de buscar treball y diners pera la Obra, faci- 
litant a les asociades a preus reduhits els ele- 
9 

ments de primera necessitat pera la seva 
producció, com son fils, cotons, sedes, agu- 
lles, etc, etc: haventhi una junta que s'entera 
de les seves penalitats, que'ls indica ahont 
poden trobar feyna, que le3 aconsella, que 
contesta à les sev^s preguntes y que, pera'I 
seu esplay, organisa concerts y sessions de 
teatre y de cinematògraf. 

En quanta París, lesinstitucicftisson innom- 
brables ; sobressurtint : l'Associació Catòlica 
Internacional de les Obres pera la protecció 
de les noyes obreres; l'Acció Social de la 
dona; l'Unió Central Mutual de París, y les 
Cases de familía y'ls Restaurants pera dones 
soles. 

Aixís ha sigut com, ajudada per aquestos 
elements, à París la dona ha invadit la càtedra, 
ja que, comensant perla ilustre ma'dame Curie 
à la Sorbonne, ella ensenya à la Escola d'Alts 
Estudis, à la de Belles Arts, à la del Louvre, 
a la d'Arts y Oficis, al Museu d'Historia 
Natural y fins à la Facultat de Medicina, 

;Y à Espanya? ;Y à Catalunya? ;Y à Bar- 
celona? 

Oh hermosa y estimada ciutat meva! Tu, 
la capdevantera de la nació, de tot l'avens 
que jo conceptiio de suprema necessitat, de 
suprema justícia, com es el que atany à la 
dona obrera, a la dona iniquament esplotada -J 
;Quc has fet? jQuétens? ;Còm t'aparelles 
pera rebre à la nau del feminisme que, mal- 



grat exorcismes y lamentacions, ja'a balanceja 
sobre les aygues del teu port? 

En el Concell Internacional de dones de Wa- 
shington, es la esposa d'un virrey, son les du- 
queses y comteses les que estan al seu enfront 
y les que instituhexen obres en benefici seu ; 
es la rica Miss Mary Haydon la que al Nort- 
América ha organisat la fundació d'una gran 
colònia femenina, pera la que ha comprat un 
domini de 5,ooo acres de superfície pera la 
formació d'un falansteri, ahont la dona treballa 
y en fruheix les ganancíes; ea la baronesa de 
Montenach la que ha creat à Kransa, la Asso- 
ciació Catòlica Internacional de obres pera la 
protecció de noyes; es la duquesa de Uzés y 
les principals dames de la aristocràcia fran- 
cesa les que à Paris organisen salons de venda 
ahont hí son exposats els treballs femenins, 
ab la fï de redimir à l'obrera del agíotatje de 
industrials sense concíencia; y es à Madrit, 
à aquest Madrit tantes voltes censurat, ahont 
segons nos esplicà l'eminent sociólech D. Ra- 
mon Albó en les planes de La Veu de Cata- 
hmya, baix la iniciativa y protecció de se- 
nyores de la noblesa, s'ht han fundat grans 
tallers pera afavorir el treball de la dona, 
y en els que'l passat any s'hi girà pel valor de 
més de quaranta mü pessetes! 

;Y à Barcelona? 

A la nostra ciutat tenim la Escola de Ins- 
titutrius que sosté la Societat Econòmica 

d' Amidis del País; la Escola de Mestres cos- 
tejada per particulars, y des de fa mitg any 
la magnífica Revista Feminal que ab gran 
erudició dirigeix la primera feminista que 
ha tingut Catalunya, la notable escrip:ora 
D. a Carme Karr. 

Aixódinsd'lLspanya, en el terreny merament 
intelectual, ja es alguna cosa: però... pobres de 
defensa, de ajuda, de protecció pera la dona? 
(Ah! aquestes... aquestes es Vobscur autisme, 
el retrocés, la religió cristiana la que, sense 
medis, sense ambent, Uuytant ab l'egoisme y 
la indiferència, tia instituït à Barcelona la Es- 
cola pera la protecció de serventes, que diri- 
geixen les Monjes de Maria Inmaculada; es 
un sacerdot, l'eminent publicista y activí ssim 
rector mossèn J. Ildefons Gatell, el qui — 
dins el Montepío de Santa Madrona, també 
lundat pera les minyones de servey , pel 
gloriós bisbe Morgades — ha creat, sobre la 
base de la mutualitat, el trascendental «Ins- 
titut de Amparo y protecció en favor de la 
dona que viu del seu treball», la primera 
obra de veritable protecció pera la obrera, 
que tenim a la nostra ciutat; ja que, per una 
petitíssima retribució, les monjes francisca- 
nes que estan enfront de la Casa, faciliten a la 
trevalladora sense (amiliu, dormitori, alimen- 
tació sana y abundant, obrador provehit de 
màquines pera cusir, taulell y eynes pera 
planxar, sala d'exposició pera vendre'ls seus 

treballs, escola de lletres y de corte, saló pera 
la recreació dels dies festius, en el que s'hi 
organisen funcions de teatre, progeccïons 
lluminoses, cinematògraf, etc; y metge, me- 
decines y cuydridos en el cas de malaltia. 
]Oh prou es una obra hermosíssima y trascen- 
dental l'Institut fundat per mossèn Gatell! 
Prou es un feminisme ben practich, y proii 
seria de grans resultats si no's tingués de 
lluytar ab la falta de recursos y si les portes 
que s'obren pera unes quantes, puguessin 
obrirse pera totes les que ho necessiten! 

Veus aquí les dues úniques obres de protec- 
ció pera la dona obrera que tenim a la nostra 
ciutat, sense que cap de les dues hagi sigut 
inspirada en la nova evolució que s'anomena 
feminisme; ja que à Barcelona les dames de 
la noblesa, les senyores de la rica burgesia, 
no han girat encara els ulls envers les infelis- 
ses noyes que, després de vuyt ó deu anys 
de costosos estudis, fets ah la dignísima ilusió 
de guanyarse honradament la subsistència, 
lluyten desesperadament pera obtenir una 
mesquina mensualitat; no s'hi han fixat en- 
cara ab les apremiantes necessitats de les 
obreres de les fàbriques y de les fadrines 
d'ofici; no l'han vista encara à la infelissa 
dona, que nuats els peus, corva la espatlla, 
fixsa la vista sobre una planxa d'acer, vertigi- 
nosament del matí al vespre, cus calsotets al 
inverosímil preu de quinze cèntims de pesseta, 



camises à dotze, enagus ab farbalans y entre- 
dós à vmíicinch; y malgrat de, que ab tan irri- 
sori preu, es precís que treballi sens descans, 
sense repòs, deu ó onze hores diàries pera 
alcansar un jornal, que moltes voltes no arriva 
a una miserable pesseta, la ïnfelíssa, sens pen- 
sar el dany que, ab sa folla competència, causa 
a ses germanes de treball, y a ella mateixa; 
s'esforsa encara pera afegir i la seva feyna 
un altre plecb, un repunt més, un adorno 
nou, pera que la pessa resulti més vistosa; 
pera que l'industrial estigui content; pera que 
no arribi a ses orelles aquell esgarrifós « ; no 
hi ha feyna ! » que l'aclapara, que l'esvera, 
perquè li representa la pèrdua d'aquella pes- 
seta que espera pera'l mos de pa ab que ha 
de mantenirse ella y à voltes els seus fills, y 
ab que ha de pagar el lloguer del maravellós 
invent de la màquina de cusir, que adhuch 
que li fa guanyar tan esptettdit jornal, l'em- 
peny à la tíssis y a la mort! 

Si, per miracle de Deu, fos possible que les 
noves corrents milloressin, en lo que de justí- 
cia li pertoca, les condicions del treball de la 
dona, les generacions vinentes s'esborrona- 
rien del via-crucis que, en aquest calvari que 
s'anomena la Huyta per la vida, recorre à la 
resplandenta llum d'invents y de progressos, 
la esplotada obrera de la època actual. 

El Feminisme es aquí: en lloch d'articles y 

excomunions que no han de lograr retrassarli 
la entrada ni de un sol dia, siguem pràctichs, 
siguem avansats, siguem cristians, estudiant 
conciensudamcnt el profitós partit que's pot 
treure de la nova evolució, buscant la manera 
d'acabar ab l'agiotatge que's fa ab la produc- 
ció de la dona; agiotatge, que sens dubte 
milloraria ab la formació de gremis y sindi- 
cats d'obreres; y patronats de senyores que se 
inspiressen ab lo que fà el de X Agulla Borde- 
lesa y'l de la Unió Central Mutual de Paris; 
com aixís mateix, ab la formació de obradors 
à la faysó dels establerts a Madrit y de salons 
de vendes com els que, ab tant bon èxit, fun- 

Veus aquí les orientacions que caldria pen- 
dre. Ja que, ab tant entussiasme, tenim els 
ulls posats al extranger pera adoptar ne Spor is, 
modes y costums, ficsémloshi pera copiar els 
exemples que'ns donen de protecció a la ex- 
plotada dona obrera. Fem que'l feminisme, 
sia à Catalunya la obra de la dona, per la 

dona ; brotada d'amor, florida de progrés 

cristià ! 

Octubre de igoy 

Poesies Catalanes (agotada) 2*50 

NO VELES 

La Montserrat (agotantse) ... . . 3*00 

La família Asparó (2." edició) .... 3'oo 

La fabricanta (decorada) $'oo 

La Quiteria a'oo 



VOLLETOS 

Una orientació sobre'I problema dels 

captayres (agotat) 
El feminisme a Catalunya o'so 

EN PREPARACIÓ 

Del Mon (Quadres en prosa) 
Mares (vers y prosa). 

